Ora 12:11

Basha mungesë respekti për kryeparlamentarin maqedonas, Rama: Ndjesë për fëmiun!

Gjatë fjalës së tij kryetari demokrat Lulzim Basha fillimisht shprehu ngushëllimet e tij për familjarët e viktimave në të aksidentit tragjik në Maqedoni nuk harroi të përsërisë thirrjen e tij për të gjithë qytetarët shqiptarë që sipas tij, duhet të bashkohen për t'i rrëzuar qeverinë e Rilindjes më 16 shkurt. Basha tha se qytetarët shqiptarë nuk mund të festojnë, pasi sipas tij qeveria ka ardhur nga krimi dhe se sot sipas tij jemi në një mort të rënies së shtetit në Shqipëri.

“Aksidenti tragjik ka mbushur me dhimbje popullin shqiptar dhe të Maqedonisë së Veriut dhe dua që në këto orë dhimbje t’u drejtoj ngushëllimet tona më të ndjera. Zoti u lehtësoftë dhimbjet. Maqedonia e Veriut në NATO është një moment i veçantë. Konfirmoj vizionin e palëkundur të PD në mbështetjen ndaj Maqedonisë së Veriut. Për PD çështja kombëtare është ylli polar. Procesi i Maqedonisë së Veriut në NATO erdhi pas një përballje të fortë midis faktorëve që nuk duan Ballkanin në NATO por edhe faktorëve që me lidhjet me krimin ishin bërë pengesë. Të gjithë i mbajnë mend skenat në Kuvendin e Maqedonisë. Kush jemi ne të zgjatemi më shumë me hallet e Maqedonisë.

Këta njerëz kanë ardhur në pushtet si shprehje e një grushti kriminelësh. Kjo është arsyeja se pse nuk mund të festojmë me ju. Shqipëria nuk do ta marrë hapjen e negociatave në qershor. Ky është morti i dytë zoti Xhaferri, mori i rënies së shtetit të Shqipërisë. Një grup oligarkësh që kanë kapur Shqipërinë. Kjo është arsyeja pse në këtë ditë ne nuk mund të festojmë me ju, por frika e tyre është që këtë qershor Shqipëria nuk mund ta marrë dritën jeshile të hapjes së negociatave. Sot kemi një problem të gjithë problemeve. Të shtunën do jetë protesta më e madhe. "Ky sistem duhet përmbysur. Pa përmbysur këtë sistem nuk mund të rimëkëmbim ekonominë e vendit. 16 shkurti është Ejani ta çlironi veten nga kjo humnerë, bashkohuni të shtunë të rrëzojmë këtë qeveri të korruptuar”- tha Basha.

Çfarë tha Rama

"Ju kërkoj ndjesë për këtë shkelje të kodit të mikpritjes por ju siguroj se fëmiu që sapo foli nuk i mendon ato që thotë por nuk di se çfarë thotë, edhe një herë ju kërkoj ndjesë", tha Rama menjëherë pas fjalimit të Bashës.